(Zaboravljeni otoci)
<poem>
Čuj, kako sivi kliktaju ždrali
U našoj tamnoj šumi!...
Na žal su mrtvih jezera pali,
Gdje val k'o priča šumi.

Oni su negdje daleko bili:
Čak iza devet gora -
Sad su nam u pohod došli na krili'
Ah, preko sinjeg mora! -

I cvijetak su nam donijeli meki
Sa nepoznatih otoka nekih
U drobnom kljunu svome;

Pa opet na put krenuće oni -
Čuj, kako tužno kliktaj im zvoni
U mračnom trenu tome!...</poem>

Musa Ćazim Ćatić